Regolament tal-kunsill (KEE) Nru 2211/78
tas-26 ta Settembru 1978
dwar l-konklużjoni tal-Ftehim ta' Koperazzjoni bejn il-Komunità Ekonomika Ewropea u r-Renju tal-Marokk
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu;
Wara li kkunsidra r-rakkomandazzjoni mill-Kummissjoni,
Wara li kkunsidra l-opinjoni tal-Parlament Ewropew [1],
Billi l-ftehim ta' Koperazzjoni bejn il-Komunità Ekonomika Ewropea u r-Renju tal-Marokk iffirmat f'Rabat fis-27 ta April 1976 għandu jkun konkluż,
ADDOTTA DAN IR-REGOLAMENT:
Artikolu 1
Il Ftehim ta' Koperazzjoni bejn il-Komunità Ekonomika Ewropea u r-Renju tal-Marokk huwa hawnhekk konkluż f'isem il-Komunità.
It-test ta' dan il-Ftehim huwa anness ma' dan ir-Regolament.
Artikolu 2
Il-President tal-Kunsill tal-Komunitajiet Ewropej għandu jagħti n-notifika skond l-Artikolu 60 tal-Ftehim [2].
Artikolu 3
Dan ir-Regolament għandu jidħol fis-seħħ fil-ġurnata wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Settembru 1978.